recursal/SuperWikiNEXT-32B huggingface dataset:
**Ada Sofie Austegard** (født 21. desember 1963 i Evje) er stifter og leder av Stine Sofies Stiftelse, som arbeider for å beskytte barn mot vold og overgrep, for å avdekke vold og overgrep mot barn og for å sikre barnas rettssikkerhet. Hun fikk i 2008 Kongens fortjenstmedalje i gull for «et særlig fortjenstfullt arbeid av stor nasjonal betydning for å styrke rettsvernet for barn og rettsstillingen for pårørende i saker om overgrep mot barn.»

Bakgrunn
--------

Austegard er datter av gruvearbeider Knut Austegard og Televerk-ansatt Janna Austegard. Hun vokste opp på Evje sammen med foreldrene og sin eldre søster. Hun gikk på Evje barneskole, Evje og Hornnes ungdomsskole og Hornnes videregående skole. Senere tok etter dette utdannelse innen sosialpedagogikk på Høgskolen i Agder. Hun fikk to barn med sin første ektemann, og etter at de ble skilt giftet hun seg på nytt, og sammen har de en datter.

Stine Sofies Stiftelse
----------------------

Austegard stiftet Stine Sofies Stiftelse i august 2000 etter at hennes datter Stine Sofie ble brutalt voldtatt og drept i Baneheia i Kristiansand i Baneheia-saken 19. mai samme år. I 2001 ble hun nominert til «Årets navn» av *Verdens Gang*.

Hun fikk i 2008 Kongens fortjenstmedalje i gull for «et særlig fortjenstfullt arbeid av stor nasjonal betydning for å styrke rettsvernet for barn og rettsstillingen for pårørende i saker om overgrep mot barn.»

I april og mai 2010 gikk hun 570 kilometer tvers over Grønlandsisen, ledet av ekspedisjonfarer Cecilie Skog, for å markere 10-årsjubileet for Stine Sofies Stiftelse.

Blant temaene Austegard og stiftelsen har satt søkelyset på er behovet for lovfestede rettigheter for ofre og pårørende.

Referanser
----------

1. ↑   www.reitangruppen.no[Hentet fra Wikidata]
2. 1 2  Nilsen, Anne Torhild (15. april 2008). «Fikk Kongens gull». *NRK*. Besøkt 15. desember 2021. «Ada Sofie Austegard og Bente Bergseth ble i dag hedret for sitt arbeid med å danne og utvikle Stine Sofies stiftelse.»
3. ↑  tv2nyhetene.no Gikk i glede og sorg over Grønlandsisen
4. ↑  VGTV besøkt 25. mars 2016
5. ↑  Rønning, Aina Johnsen (27. mai 2013). «Ada Sofie Austegard: Fremdeles ikke fornøyd». *www.advokatbladet.no* **(norsk)**. Besøkt 15. desember 2021. «– Vi ønsker en helhetlig offerpolitikk. I Norge har vi kriminalomsorg, men ingen offeromsorg, vi har kriminologer men ingen viktorloger.»

Eksterne lenker
---------------

* (en) Ada Sofie Austegard på Internet Movie Database Rediger på Wikidata
Fra Dêqên fylke
Dêqên (rosa) i prefekturet Dêqên (gult)
Den katolske kirken i landsbyen Cizhong
**Dêqên** (kinesisk: 德钦县; pinyin:  *Déqīn Xiàn*) er et fylke i provinsen Yunnan i Folkerepublikken Kina. Det ligger i det autonome prefektur Dêqên.

Befolkningen var på 58 348 innbyggere i 1999.

Kulturminner
------------

Den katolske kirken i den tibetanske landsbyen Cizhong (*Cizhong jiaotang*, 茨中教堂) ble i 2006 tilføyd på listen over Folkerepublikken Kinas kulturminner. 

Landsbyen er overveiende katolsk, og kirken er i bruk. Kirken er blitt en turistmagnet som utnyttes i området. Et firma i Kunming har begynt utviklingen av en *Cizhongvin* som angivelig skal være basert på de vinranker som de franske misjonærer plantet for egenproduksjon av messevin.

Samferdsel
----------

Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Lokalregjeringens hjemmeside
* Fotos fra distriktet i *Panoramio*
* Film fra veien til Deqin
* Fransk portal for Yunnan
* Fra www.chinaview.cn: Den katolske kirken i Cizhong

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Döda fallet** er et tørrlagt fossefall i Ragunda kommune i Jämtland i Sverige.

Indalselven rant tidligere gjennom den 25 kilometer lange Ragundasjön, og deretter direkte ut i et fossestryk som da ble kalt Gedungsen eller Storforsen. Det var et av de mest imponerende fossefallene i Sverige med et samlet fall på 35 meter og en stor vannføring. 

På 1700-tallet ble det vanlig med tømmerfløting i området, men Storforsen var et stort hinder der tømmeret ble skadet eller ødelagt. Magnus Huss, også kjent som Vildhussen, startet derfor i 1793 en kanal for å omgå fossen. I løpet av de neste årene ble kanalen bygd. Kanalen ble gravd ut i sand og grus, avsetning fra isbreer, og sanden falt stadig tilbake i kanalen. For å få vasket bort sanden demmet de opp en liten elv i nærheten, og hver gang de åpnet demningen, vasket vannet med seg sanden. Vårflommen 1796 var derimot uvanlig stor, og vannet grov med seg elvefaret, som raskt ble erodert. Dette førte til at hele Ragundasjön ble tømt for vann på bare fire timer natt til 7. juni 1796 og en 15 meter høy flodbølge vasket nedover elva. Dette førte til store skader nedover i elva, men ingen mistet livet. Alle sedimentene som ble vasket bort endte opp ved utløpet til Indalsälven og Sundsvall Timrå lufthavn ble siden bygd på disse avsetningene. 

Den tørrlagte Storforsen blir i dag kalt *Döda fallet* og er i dag et naturreservat og et av de store turistmålene i kommunen. Hvert år holdes det et skuespill til minne om det som skjedde våren 1796.

Eksterne lenker
---------------

* Döda fallet
* Döda fallet - Länsstyrelsen Jämtlands län

|  |  |
| --- | --- |
| Oppslagsverk/autoritetsdata | Store Danske Encyklopædi **·** GeoNames
 |



1. ↑  ; *database over svenske naturreservat*; utgivelsesdato: 18. desember 2015; besøksdato: 20. januar 2017.
**Guro Tarjem** (født 1954)[] er en norsk journalist som er særlig kjent for å formidle populærvitenskap i NRK P2.

Tarjem har studert marinbiologi ved Universitetet i Oslo. I 1994 begynte hun som reporter og programleder i redaksjonen i NRKs daglige vitenskapsmagasin *Verdt å vite*. Der var hun prosjekt- og redaksjonsleder fra 2005 til 2011 da *Verdt å vite* gikk sammen med samfunnsmagasinet *Sånn er livet* og fikk samlenavnet *Ekko*. Tarjem ble da seniorreporter i radioprogrammet. Tarjem har blant annet samarbeidet med NRK-kollegaen Ivar Grydeland på flere reportasjereiser til Kina og andre steder. Tarjem var redaksjonsleder for *P2-akademiet*.

Tarjem har skrevet lærebøker og laget kursopplegg i naturfag. Hun har dessuten arbeidet som informasjonssjef i Norges Naturvernforbund og undervist på Journalisthøgskolen.

Referanser
----------

1. ↑  Guro Tarjem *Forskjellige typer av Capitella SSP. i Oslofjorden og deres reproduksjonsbiologi* Hovedoppgave i biologi - Universitetet i Oslo, 1982
2. 1 2  *Verdt å vites* redaksjon 2009
3. ↑  forskning.no om «Ekko» 2011[*død lenke*]
4. ↑  *Verdt å vite* i Kina
5. ↑  *Verdt å vite* i Malaysia
6. 1 2  Presentasjon av Guro Tarjem som foredragsholder på confex.no Arkivert 27. desember 2010 hos Wayback Machine.

Eksterne lenker
---------------

* (no) Publikasjoner av Guro Tarjem i BIBSYS
* Universitetet i Bergen om Guro Tarjems foredrag om forskningsjournalistikk 2004[*død lenke*]

|  |  |
| --- | --- |
| Oppslagsverk/autoritetsdata | VIAF
 |
Giouvetsi. Pastaen er den kornformede kritharaki.
**Giouvetsi** (gresk: γιουβέτσι) er en ovnsbakt gresk kjøttrett som lages enten med kylling-, lam- eller storfekjøtt. Lammekjøtt er vanligst. Oppskriften krever en del forberedelse og lang tilberedelsestid. Retten er en variant av en fellesarv fra det sørøsteuropeiske kjøkken, annetsteds kalt đuveč eller güveç.

Ingredienser er kjøttet, pasta (tradisjonelt kritharaki eller hilopites), og tomatsaus som vanligvis krydres med allehånde, kanel eller laurbærblad. Andre vanlige ingredienser er forskjellige sorter løker, hvitløk, kjøttbuljong og rødvin samt ost å servere ved siden av.

Referanser
----------

1. ↑  Marianthi Milona (Verf.); Werner Stapelfeldt (Hrsg.): *Griechenland. Griechische Spezialitäten.* Könemann Verlag, Köln 2001, ISBN 3-8290-7422-0, s. 106 f
2. ↑  «Giouvetsioppskirft (på gresk)». Arkivert fra originalen 10. april 2016. Besøkt 14. februar 2019.

  


|  |  |
| --- | --- |
| Oppslagsverk/autoritetsdata | TasteAtlas
 |
***Punx*** er en norsk musikk-dokumentarserie om punk som gikk på NRK-TV i 2015. Serien tar for seg norsk punk og dens avarter i perioden 1977 til 2015. Regi er ved Thomas Robsahm.

Dokumentaren er basert på 50 intervjuobjekter, samt mange timer med arkivmateriale fra NRKs rikholdige arkiv. Den inneholder klipp fra band som blant annet Kjøtt og The Aller Værste! men også forholdvis nye band som Razika og Kvelertak. Det er også intervjuer med bandmedlemmer, men også av kjendiser som Thomas Seltzer og Marcel Leliënhof som var punkere i sin ungdomstid.

Serien ble også vist som filmversjon på Cinemateket i Oslo og Trondheim.

Handling
--------

*Episode 1*  

1979, begynnelsen. Punken kommer til Norge.

*Episode 2*  

Norske tekster fornyes med punken og grunnlaget legges for "de fire store" Dumdum Boys, Raga Rockers, Jokke & Valentinerne og deLillos.

*Episode 3*  

Blitz blir et samlingssted for norske punkere og konfrontasjonene med politiet og høyreekstreme eskalerer utover 80- og 90-tallet. 

*Episode 4*  

Man ser på det faktum at punken er blitt både allmanseie og mote. Nyere band når ut til et mye større publikum og er langt bedre musikere enn pionerene

Referanser
----------

1. ↑  «Punx - Punkens inntog endret Norge for alltid». *YouTube*. Besøkt 25. november 2015.
2. ↑  «Punx kommer først til Trondheim». *Facebook*. Besøkt 25. november 2015.

Eksterne lenker
---------------

* Hele serien på NRK Nett-TV
* Da punken kom til Norge - og nektet å dra
* Ny dokumentarserie forteller om punkens historie i Norge Arkivert 26. november 2015 hos Wayback Machine. Gaffa
* Klarer du å se hvilke kjendis dette er? TV 2
* (en) *Punx* på Internet Movie Database Rediger på Wikidata
(a+b)²=a²+2ab+b²
Det finnes to **kvadratsetninger**, og dessuten den noe beslektede **konjugatsetningen**. De er nyttige å kunne både fremlengs og baklengs, for å gjøre både algebra og hoderegning enklere.

1. Kvadratsetning
-----------------

{\displaystyle \ (a+b)^{2}=a^{2}+2ab+b^{2}}

2. Kvadratsetning
-----------------

{\displaystyle \ (a-b)^{2}=a^{2}-2ab+b^{2}}

Konjugatsetningen
-----------------

Vi regner ikke her ut noe kvadrat, men en differanse mellom to kvadrater. Denne setningen blir ofte feilaktig kalt 3. kvadratsetning.

{\displaystyle \ (a+b)(a-b)=a^{2}-b^{2}}

Fullstendig kvadrat
-------------------

Utdypende artikkel: Kvadratkomplettering

Et fullstendig kvadrat er et andregradsuttrykk som kan faktoriseres ved hjelp av den første eller den andre kvadratsetningen. Uttrykket {\displaystyle \ x^{2}+bx+c} er et fullstendig kvadrat dersom {\displaystyle \ (b/2)^{2}=c}. Da er {\displaystyle \ x^{2}+bx+c=(x+b/2)^{2}} .

Dersom en har et uttrykk som ikke akkurat passer med en av de to første kvadratsetningene kan man utvide dem til fullstendig kvadrater.

{\displaystyle \ x^{2}-6x+4}

Vi lager et fullstendig kvadrat:

{\displaystyle \ =x^{2}-6x+(6/2)^{2}-(6/2)^{2}+4}

{\displaystyle \ =x^{2}-6x+3^{2}-9+4}

{\displaystyle \ =(x-3)^{2}-5}

Generalisert fullstendig kvadrat
--------------------------------

Et generelt andregradsuttrykk kan skrives som et generelt fullstendig kvadrat på følgende måte

{\displaystyle ax^{2}+bx+c=a\left(x+{\frac {b}{2a}}\right)^{2}+c-{\frac {b^{2}}{4a}}}

Mer generelt, om n er et positivt heltall, så

{\displaystyle ax^{2n}+bx^{n}+c=a\left(x^{n}+{\frac {b}{2a}}\right)^{2}+c-{\frac {b^{2}}{4a}}}

Hoderegning
-----------

God kunnskap til kvadratsetningene kan gjøre vanlig hoderegning enklere. Fremgangsmåten er å se på ulike multiplikasjonsoppgaver som en kvadratsetning.
Eksempler:  

{\displaystyle 19\*21=(20-1)(20+1)=20^{2}-1^{2}=399}  

{\displaystyle 31\*31=31^{2}=(30+1)^{2}=30^{2}+2\*30\*1+1^{2}=900+60+1=961}

Se også
-------

* Kuberingssetningene
* Binomialformelen

Kilder
------

* «Kvadratsetningene», fra matematikk.org
Tønsberg sett fra Råelåsen
**Råel** (lokal uttale: *rå-ål*, opprinnelig *Rauðhella*) er et boligområde og en grunnkrets i Tønsberg kommune. Råel ligger i Søndre Slagen, ca. 3 km øst for Tønsberg sentrum. Det skilles mellom Øvre Råel som ligger langs Narverødveien og Nedre Råel langs Husvikveien.

På Øvre Råel ligger Søndre Slagen kirke. Den kommunale Råelåsen barnehage åpnet i 2006, og den private Betania barnehage flyttet til Råel i 2002. I de tidligere fabrikklokalene til SABA (senere SCA Hygiene Products) er det nå en rekke mindre bedrifter som holder til. Hovedbygningen, som da fungerte som lager, brant ned til grunnen i 2015. Det er også en rørleggerbedrift og dagligvarehandel på Øvre Råel.

På Nedre Råel ligger Regnbuen barnehage for barn 1 til 5 år. Elihu kristne grunnskole er en privat barne- og ungdomsskole som holder til på Nedre Råel. Råel skole ble nedlagt 1925 og det har siden ikke vært kommunal skole på Råel. Flesteparten av elevene herfra hører til Husvik skole, mens noen går på Presterød skole. Nærmeste ungdomsskole er Presterød ungdomsskole.

Gårdene Øvre og Nedre Råel er nevnt i skriftlige kilder fra 1300-tallet.

Referanser
----------

1. ↑  O. Rygh: Norske Gaardnavne

Eksterne lenker
---------------

* Øvre Råel gård, Sem og Slagen bygdebok
* Nedre Råel gård, Sem og Slagen bygdebok
* Betania barnehage
* Råelåsen barnehage, Tønsberg kommune
**Helge H. Grande** (født 17. april 1925 i Overhalla, død 3. september 2007) var en norsk byggmester og trekkspillmusiker. Han var solist med ulike danseorkestre i perioden 1945 til 1976, og mottok Overhalla kommunes kulturpris i 1991. 

Grande var forkjemper for «flatbygdas folkemusikk». Musikken var påvirket av europeiske trender og skilte seg fra den tradisjonelle folkemusikken som hadde andre besetninger og instrumentbruk. Han var en forkjemper for å benytte trekkspillet i «nye» sammenhenger, for eksempel som solistinstrument og i kirkemusikk. 

Grande turnerte med trekkspilleren Kåre Korneliussen på begynnelsen av 50-tallet og var solist med Namdal Symfoniorkester og flere musikkgrupper i Trøndelag. Han turnerte også flere ganger med Rikskonsertene og hadde over 100 program på NRK radio med hovedsakelig gammeldansmusikk. Han komponerte og arrangerte mye dansemusikk i sin musikkarriere. 

Han var gift med lærer og skredder Oddveig Skei, og far til politikeren Trine Skei Grande.

Komposisjoner
-------------

Under følger en liste av hans egne komposisjoner fra perioden 1942 – 2001: 

* «Lilleputthambo» (innspilt på LP i 1942)
* «Favorittreinlender»
* «Juniorvalsen» (innspilt på «aksent» LP)
* «Lørdagskveld på Mevassheia» (reinlender)
* «Hagatunvalsen»
* «Vakre Namdal» (vals)
* «Nærøy-masurka»
* «Efri Halfa» (novelty-reinlender)
* «Laksfeskar’n» (reinlender)
* «Trudelutten» (vals)
* «Pensjonistvalsen» (innspilt på «aksent» LP)
* «Vi over 60» (vals)
* «Heimbygdstoner» (vals)
* «Vals»
* «Reinlender i F»

Diskografi
----------

Grande spilte inn følgende LP-plater: 

* *Danser fra Namdal og Innherred* (1972)
* *Trønderstubber* (1973)
* *På gammeldainsfæst* (1977)

Han utga også flere singler, og i forbindelse med hans 80-årsdag i 2005 gav han ut en samle-cd.

Referanser
----------

1. ↑  «Grande, Trine Skei», stortinget.no

|  |  |
| --- | --- |
| Oppslagsverk/autoritetsdata | Discogs
 |
**Mannatech Incorporated** er et multinasjonalt multi-level marketing-firma engasjert i forskning, utvikling og distribusjon av «glyconutrients» - selskapets navn for blandinger av vegetabilske sakkarider (sukkerarter). Mannatech ble stiftet i november 1993 av Samuel L. Caster, og har hovedkontor i Coppell, Texas. De opererer i USA, Canada, Australia, Storbritannia, Japan, New Zealand, Sør-Korea, Taiwan, Danmark, Tyskland, Mexico, Sør-Afrika, Singapore, Sverige, Norge, Østerrike, Nederland, Irland, Estland, Finland og Tsjekkia.

Selskapets aksjer omsettes på NASDAQ-børsen med ticker MTEX. Mannatech selger sine produkter gjennom ca 379 000 uavhengige selgere. I 2006 kåret Forbes Mannatech til det 5. beste selskapet på sin årlige liste over de «200 beste små selskaper» og i 2007 ble Mannatech rangert som nr 12 på BusinessWeek magazine sin liste over USAs 100 beste Hot Growth småselskaper.

Den amerikanske kirurgen og presidentkandidaten Ben Carson har flere ganger gitt anerkjennelse til Mannatech og har også hevdet seg helbredet for prostatakreft etter å ha brukt kosttilskudd fra Mannatech.

Mannatech har opplevd perioder med offentlig ettersyn vedrørende effekten av sine produkter, blant annet et gruppesøksmål for svindel i 2005 De ble også etterforsket av Riksadvokaten i Texas i 2007. I 2009 kom denne saken til forlik, ved at Mannatech måtte betale $ 4 millioner i erstatning til forbrukere i Texas, og $ 2 millioner i saksomkostninger. I tillegg ble firmaets markedsføringsmetoder satt under overvåkning, og konsernsjefen måtte betale en bot på $ 1 million og frastå fra enhver rolle i firmaet i fem år.

Referanser
----------

1. ↑  Om oss Arkivert 15. mars 2012 hos Wayback Machine. Mannatech
2. ↑  The 200 Best Small Companies - #5 Mannatech Forbes
3. ↑  Hot Growth 100 Companies Bloomberg Businessweek
4. ↑  The Get-Rich-Quick Schemers Who Love the GOP Slate
5. ↑  A Mystery in Ben Carson’s Ties With Supplement Maker Mannatech The Wall Street Journal
6. ↑  Mannatech Investors File Class-Action Suits Arkivert 17. oktober 2012 hos Wayback Machine. Casewatch
7. ↑  Master File No. CIV-05-0829-JP/RLP Arkivert 17. september 2012 hos Wayback Machine. District Court of New Mexico
8. ↑  Texas Attorney General Charges Mannatech with Unlawful, Misleading Sales Practices Arkivert 17. juli 2012 hos Wayback Machine. Attorney General of Texas
9. ↑  Cause No. D-1-GV-07-001386 Arkivert 28. mars 2013 hos Wayback Machine. State of Texas
10. ↑  Mannatech settles with attorney general Dallas Business Journal

Portal: Alternativ behandling

|  |  |
| --- | --- |
| Oppslagsverk/autoritetsdata | ISNI
 |
**Tattenhoe** er en landsby og et tilstøtende distrikt til nybyen Milton Keynes i det seremonielle grevskapet Buckinghamshire, England. Det ligger i den sørvestlige utkanten av byen, nær ruinene av det tidligere nonneklosteret Snelshall Priory. Distriktet er en del av det moderne verdslige sognet Shenley Brook End, og området omfatter skogen Howe Park Wood, som er et av de få stedene hvor urskog er bevart i England.

Historie
--------

Stedsnavnet er av angelsaksisk opprinnelse, og betyr «Tættas landstykke». Den nevnte angelsaksiske Tætta er gravlagt i en gravhaug ved landsbyen Taplow. Landsbyen ble først gang nedtegnet på 1100-tallet som *Thateo*, og ble omtalt blant annet som *Tattenho, Totenho* (1200-tallet); *Tottynho* (1500- og 1600-tallet), *Tattenhall* (1700- og 1800-tallet) og ble stavet som *Tottenhoe* i det topografiske verket *Magna Britannia* (1806).

Det var opprinnelig en landsby der, men den ble forlatt i det 1500-tallet. Det lå en herregård med voldgrav der, samt en sognekirke som antagelig ble bygget i det 1100-tallet.

Da nybyggingen startet i moderne tid lå bare tre gårder og den gamle sognekirken der, men stedet ble anerkjent som en *village* framfor som *hamlet* ettersom kirken fortsatt hadde status som sognekirke.

Referanser
----------

1. ↑  «Parishes: Tattenhoe», *Victoria History of the Counties of England: A History of the County of Buckingham*, **3** (1925), s. 432-435.
2. ↑  Tattenhoe ble beskrevet i 1806 i *Magna Britannia* Arkivert 23. august 2009 hos Wayback Machine. som følgende: «TOTTENHOE, in the hundred of Cotslow and deanery of Muresley, lies about six miles north-east of Winslow, and about the same distance south-east of Stony-Stratford.»

|  |  |
| --- | --- |
| Oppslagsverk/autoritetsdata | Vision of Britain
 |
**Helge Otto Aars Groth** (født 28. august 1913 i Stavanger, død 23. juli 1966) var en norsk litteraturhistoriker og diplomat.

Helge Groth var sønn av Johan Otto Emil Groth og Margit Aars. Han ble student i 1932 og *cand. mag.* i litteraturhistorie i 1938. Fra 1938 til 1940 var han lærer ved Oslo offentlige sjømannsskole. I 1940 var han foreleser i moderne europeisk litteratur ved Universitetet i Oslo. Under 2. verdenskrig satt deltok han i Milorg fra høsten 1940 til november 1944, og var senere i amerikansk tjeneste som major. Etter krigen var han utenrikskronikør i NRK fra 1946 til 1953. I 1948 ble han *dr. philos.* med en avhandling om Olav Aukrust. Han ble presse- og kulturattaché ved den norske ambassaden i Bonn i 1953, og ambassaderåd samme sted i 1957. Fra 1962 var han byråsjef i Utenriksdepartementet. Fra 1964 til 1966 var han presseattaché ved den norske ambassaden i Washington, D.C.

Groth utga en bok om *Hovedlinjer i mellomkrigstidens norske litteratur* (1948).

Kilder
------

* *Norges filologer og realister*. Stavanger, 1950.

Eksterne lenker
---------------

* (no) Publikasjoner av Helge Groth i BIBSYS

(no) Helge Groth i Store norske leksikon

|  |  |
| --- | --- |
| Oppslagsverk/autoritetsdata | Store norske leksikon **·** Prabook
 |
**Marie Skavnes** (født 21. mars 1978) er en norsk veterinær fra Vestnes i Romsdal, og jobbet med stordyrpraksis i Øyer i perioden 2003-2012. I perioden 2012-2013 var hun leder for beitebruksprosjektet hos Fylkesmannen i Oppland. I perioden 2013-2014 var hun prosjektleder for «bondeGLØd» ved Landbrukskontoret for Lillehammerregionen. I perioden 2014-2015 jobbet hun som helserådgiver i TINE Gudbrandsdal. Fra 2015 til 2019 var hun ansatt ved Mattilsynet avd Gudbrandsdal (region Øst) innen dyrevelferd og dyrehelse. Sommeren 2019 startet hun i jobben som leder for Landbrukskontoret i Lillehammer-regionen.

Hun er aktiv felespiller og er A-klasse spelemann på vanlig fele. I 2012 vant hun soloklassen for Andre instrument senior på Landsfestivalen i gammeldans. I 2015 vant hun og mannen, Øyvind Selnes, Åpen klasse på Landsfestivalen i gammeldans. I 2018 vant Marie og Øyvind klassen Samspel senior på Landsfestivalen i gammeldans.

Skavnes har vært norsk lokalpolitiker for Senterpartiet. Hun var i perioden 2011-2015 varaordfører i Øyer kommune. Hun hadde før dette én periode bak seg i kommunestyret. Hun meldte seg ut av Senterpartiet i 2018 og er ikke lenger politisk aktiv.

Kilder
------

* «Side 3 piken Marie Skavnes»[*død lenke*], *Lillehammer byavis* (udatert); besøkt 6. mai 2013.
**Scheibler-familiens palass** (polsk *Pałac Scheiblerów*) ligger ved Piotrkowska-gaten 266/268 i Łódź og er den vestligs beliggende palassresidensen i Księży Młyn.

Bygningen ble reist som et klassisistisk mursteinshus i 1844 av fabrikanten Karol Gebhardt etter tegninger av Ludwik Bethier og Stanisław Bieliński. Den ble regnet som den vakreste bygningen ved Piotrkowska-gaten på 1840-tallet. I 1852 ble den kjøpt av trykkeren Leonard Fessler, og rundt 1880 av Karol Scheibler. Beliggenheten til Scheiblers nye residens hadde to fortrinn: den lukket hele bedriftsområdet til fabrikanten fra vestsiden, samtidig som den stod ved byens hovedgate. 

Etter Karol Scheiblers død ble bygningen ombygd i neorenessanse i 1891 etter tegninger av Hilary Majewski, og fikk da palasskarakter. Palasset fikk dagens eklektiske form etter to ombygninger i 1894 og 1897 etter tegninger av Franciszek Chełmiński. Det ble da forstørret i nordlig og sørlig retning, og fikk et hjørnetårn dekket av en hjelm. 

Etter flere adapteringer er lite av det opprinnelige, rikt utsmykkede indre bevart. Palasset er i dag sete til Det tekniske universitets fakultet for organisering og forvaltning. 

|  |  |
| --- | --- |
| Oppslagsverk/autoritetsdata | VIAF
 |
**Schedlariini** er en gruppe av biller som hører til underfamilien sylinderborere i gruppen snutebiller (Curculionoidea).

Utseende
--------

Små, avlange, parallellsidige, mørke sylinderborere.

Levevis
-------

Både larver og voksne lever i tunneler som de gnager i ved. De fleste artene angriper nylig døde trær eller nyfelt tømmer, men det finnes også noen som går på levende trær. Sylinderborerne er ambrosiabiller, det vil si at de ikke ernærer seg av selve veden, men av sopp som de dyrker på veden. Denne levemåten har de til felles med barkbiller i undergruppen Xyleborina. Tunnelene går gjern dypt inn mot kjernen i treet. Soppene de dyrker er beslektet med gjærsopp, og de skiller ut en gjær- eller øl-lignende lukt som tiltrekker andre ambrosiabiller til treet. Ved er ganske næringsfattig, men soppene som vokser på den er derimot næringsrike, det gjør at ambrosiabillene kan fullføre utviklingen sin ganske raskt (3 – 14 uker), dette i kontrast til andre vedlevende biller som gjerne bruker flere år på utviklingen. De nyklekte billene tar med seg sporer av soppene i spesielle beholdere (mycangia) når de flyr ut for å pare seg og starte nye kolonier. Ambrosiabillenes ganger og soppinfeksjonen de fører med seg ødelegger vedens verdi som tømmer, og mange arter er derfor regnet som skadedyr på tropiske tømmertrær.

Utbredelse
----------

Arten er beskrevet fra Mexico.

Systematisk inndeling
---------------------

**Treliste**
* Ordenen biller, Coleoptera Linnaeus, 1758
	+ Underordenen Polyphaga Emery, 1886
		- Gruppen (infraorden) Cucujiformia Lameere, 1938
			* Overfamilien snutebiller, Curculionoidea Latreille, 1802
				+ Familien snutebiller, Curculionidae Latreille, 1802
					- Underfamilien **Sylinderborere, Platypodinae** Shuckard, 1840 (før familien Platypodidae)
						* Stammen Schedlariini Wood & Bright, 1992
							+ Slekten *Schedlarius* Wood, 1957 (=*Chapuisia* Duges, 1885, ikke Duvivier, 1885)
								- *Schedlarius mexicanus* (Duges, 1885)

Eksterne lenker
---------------

* Bilder av *Schedlarius* sp.
* *Schedlariini* – detaljert informasjon på Wikispecies Rediger på Wikidata
**Helge Fjeld** (født 2. februar 1964, død 5. juli 2017) var en fotballkeeper for blant annet Ørn-Horten og Stabæk. Han er den spilleren som har spilt nest flest kamper for Ørn-Horten, 367 ganger har han spilt i den brune drakten.

Han ble kåret til æresborger av Horten etter at han i 2001 scoret seiersmålet mot Vålerenga på overtid. Ørn-Horten måtte slå Vålerenga, og Mandalskameratene (MK) måtte tape i Mandal. Vålerenga ledet 2-1, men rett før tilleggstid reduserte Ørn til 2-2, og fire minutter på overtid headet Fjeld inn 3-2 målet som sørget for at Ørn holdt plassen. 

Fjeld døde sommeren 2017 etter en lang kamp mot kreften. Han var Ørn-Hortens keepertrener frem til kun et par uker før sin død, og forblir en klubblegende i Ørn-Horten. Det deles årlig ut en minnepris til en ung Ørn-keeper som har imponert og vist gode holdninger og ferdigheter.

Kampen
------

Ørn lå under 2-1 rett før slutt, og det meste av håp var ute. Så kom 2-2-utlikningen på overtid, og håpet om en seier ble igjen vekket til live. Alle «de brune» presset på, og skapte mulighet etter mulighet i Lystlunden før endelig det avgjørende innkastet kom. Lasse Jørn Fredriksen tok et langt innkast, nærmere 5 minutter på overtid, som keeperkjempen Fjeld headet inn i mål.

Så kom meldingen fra Mandal om at «MK» hadde tapt, og Ørn-Horten beholdt plassen i 1. divisjon.

Referanser
----------

1. ↑   transfermarkt.com, Transfermarkt spiller-ID 352714, besøkt 9. oktober 2017[Hentet fra Wikidata]
2. ↑  Wegard Bakkehaug (31. mai 2017). «Følte seg som Solskjær og ble æresborger av Horten». NRK Sport. Besøkt 1. januar 2019.
3. ↑  Aleksander Limkjær (6. juli 2017). «Helge Fjeld var Ørn». Gjengangeren. Besøkt 1. januar 2019.

Eksterne lenker
---------------

* (en) Helge Fjeld – Transfermarkt Rediger på Wikidata

* (no) Helge Fjeld – Norges Fotballforbund Rediger på Wikidata
Flasken fra Glenfiddich som definerte en ny whiskytype: single malt.
Glenfiddich-destilleriet 2005
**Glenfiddich** er et destilleri som produserer flere slag single malt whisky i Dufftown, Speyside i Skottland.
Destilleriet eies av William Grant & Sons.

Historie
--------

Glenfiddich ble etablert som det første destilleriet til William Grant i 1886, etter at han kjøpte et jorde like ved Balvenie Castle i 1886. William Grant ble født i 1839 i Dufftown og gikk i lære som kontorist hos Mortlach Destilleri og lærte whiskyfaget der.

Fem år etter opprettelsen av Glenfiddich ble Balvenie etablert i 1892. Familiefirmaet gikk godt og de solgte mye av sine blends (whiskyblanding som består av flere typer whisky), deriblant blandingen som bærer familienavnet *Grant's Family Reserve*.

I 1963 kom Glenfiddich i konflikt med DLC (Distiller Company Ltd, nå en del av Guinness under navnet United Distillers) som kuttet tilførselen av grainwhisky som brukes i blends. Løsningen på problemet var banebrytene. De tok en åtte år gammel whisky fra Glenfiddich og tappet den over på en grønn, trekantet flaske og solgte den som single malt. Dette hadde ikke vært gjort tidligere, så man kan si at kategorien *single malt* ble født i 1963 av Glenfiddich.

Glenfiddich er en av de mestselgende single malt whisky i verden.

Produksjon
----------

Glenfiddich har et relativt stort anlegg, med elleve wash-stills for destillasjon av sats (wash = sats) og 18 spirit-stills for destillering av rå-spriten. De har to meskekar som hver rommer ti tonn med vann og kornblanding. Glenfiddich benytter seg for det meste av bourbonfat til lagring, men også noe sherryfat. Det er til enhver tid rundt 2 500 000 fat til modning. Vannet som brukes kommer fra kilden Robbie Dhu. Destilleriet har en kapasitet på 10 000 000 liter pr. år.

Referanser
----------

1. ↑  Jackson, Michael: *Whisky -Den store kulturguiden om whisky*. Pegasus Forlag 2007
2. ↑  Delos, Gilbert: *Schibsteds store bok om whisky*. Schibsted Forlag 1998

Eksterne lenker
---------------

* Glenfiddich på whiskywiki.no
* Glenfiddich på onlymalts.com[*død lenke*]
* Glenfiddich.com
**Solo Cissokho** (1963–2019) var en norsk-senegalesisk jazz- og mbalaxmusiker. Cissokho stammet fra en senegalesisk griotfamilie som også teller musikere som Kausu Kouyate og Seckou Keita. Han lærte koraspill i ung alder, og spilte også djembe, gitar og bass. Cissokho spilte i Cissokho-familiens gruppe *Jalikunda*, som han blant annet opptrådte på *Glastonbury Festival* sammen med. Han samarbeidet også med musikere som Touré Kunda og Ali Farka Touré. I 1995 flyttet Cissokho til Norge, og høsten 1996 spilte han inn albumet *Frå Senegal til Setesdal* (1997) med Kouame Sereba, Kirsten Bråten Berg og Bjørgulv Straume. Han har også jobba med Oslo Gospel Choir på albumet *Fulanimesse*.

Etter en spontan jamsession med den svenske folkemusikeren Ellika Frisell i 1998 ble albumet *Tretakt/Takissaba* til. Albumet vant *BBC World Music Award* i kategorien *Boundary Crossing*. I 2003 utga gruppa *Cissokho System* det mbalax-pregede albumet *Kaira*. Foruten Cissokho spiller Aliou Cissokho, Kossa Diomande, Olav Torget, Tonny Kluften og Harald Skullerud på albumet.

Referanser
----------

1. 1 2   www.lira.se[Hentet fra Wikidata]
2. ↑  Tomas Lauvland Pettersen:*Norwegian triumph at the BBC World Music Awards* Arkivert 18. desember 2014 hos Wayback Machine. mic. Listen to Norway.

Eksterne lenker
---------------

* (en) Solo Cissokho‎ på Discogs Rediger på Wikidata

* (en) Solo Cissokho‎ på MusicBrainz Rediger på Wikidata

* (en) Solo Cissokho‎ på Songkick Rediger på Wikidata

* (en) Solo Cissokho‎ på Last.fm Rediger på Wikidata

* (en) Solo Cissokho‎ på AllMusic Rediger på Wikidata
* (en) Tomas Lauvland Pettersen: *Solo Cissokho - global kora master*, mic. Listen to Norway.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** MusicBrainz **·** Discogs **·** AllMusic
 |
**Thomas Johannes Lauritz Parr** (født 13. mai 1862 i Drøbak, død 12. august 1935 i Bergen) var en norsk psykolog, skolemann, skribent og statsstipendiat.

Han tok eksamen ved Kristiania handelsgymnasium 1877, og arbeidet ved kontor 1877-82 før han tok artium 1883, og i de neste syv årene studerte ulike fag: filologi, filosofi, historie og fransk. Han avla *sproglig-historisk lærereksamen i 1890*, og var fra 1882 ansatt ved Tank skole i Bergen, fra 1900 ved Bergen katedralskole. 

Parrs hovedområde som skribent og samfunnsdebattant var det etisk-pedagogisk-psykologiske; han hevdet at «en arbeider med en noenlunde klar forestilling om sitt livs mål og midler som medlem av samfunnet har en mer verdifull dannelse enn den lærdeste professor uten en slik dannelse» (i tidsskriftet *Vor ungdom*, 1894). Han agiterte også for at undervisningen i større grad måtte ta hensyn til elevenes anlegg, modenhetsgrad og arbeidsevne.

Han tok doktorgraden i 1913 på avhandlingen *Følelsesbetoningens intellektuelle egenværdi: Er der nogen grund til en dualisme mellem erkjendelse og følelse?* (utgitt som bok 1912; oversatt til *Der intellektuelle Eigenwert der Gefühlsbetonung : Ist der Dualismus zwischen Erkenntnis und Gefühl berechtigt?* 1923) 

Statsstipendiat fra 1919 til 1923. Medlem av Vitenskapsakademiet fra 1917.

Familie
-------

Han var sønn av Hans Henry Parr (1811–91) og Laura Jørgensen (1826–92). Faren var skipsreder i Drøbak av Parr (slekt). Thomas giftet seg med Helga Eide (1865–), søster av Egil Eide. Sønnen Albert Eide Parr (1900–91) ble marinbiolog og zoolog i USA.

Litteratur
----------

* Harald Beyer. «Thomas Parr». I: *Norsk biografisk leksikon*, 1. utg.

  


|  |  |
| --- | --- |
| Oppslagsverk/autoritetsdata | Prabook **·** Geni
 |
Apollo 4, Saturn V, 9. november 1967  
  

**Produsenter**  

Boeing, North American Aviation og Douglas Aircraft Company  
  

**Høyde**: 110,6 meter  

**Diameter**: 10,1 meter  

**Vekt**: 3 038 500 kg  

**Kapasitet**: 118 000 kg
**Saturn V** (uttalt *Saturn 5*)  – også kjent som «Måneraketten» – var en flertrinnsrakett som brukte flytende drivstoff. I alt tretten slike raketter ble brukt i NASAs Apollo-program og i Skylab-programmet. Saturn V-raketten som fraktet Skylab opp i bane hadde to trinn, mens rakettene som ble brukt i Apollo-programmet hadde tre trinn.

Saturn V var den største modellen av Saturn-rakettene. Den ble konstruert under ledelse av den tyske ingeniøren Wernher von Braun ved Marshall Space Flight Center i Huntsville, Alabama. Boeing, North American Aviation, Douglas Aircraft Company, og IBM var de største firmaene som var involvert. Saturn V er fortsatt den største raketten som har vært operativ, både i kraft, størrelse og bærekapasitet. Den russiske Energija-raketten var litt kraftigere, men ble bare testet to ganger.

Kilder
------

* NASA: What was the Saturn V? Besøkt 19. mai 2019
**Stiftelsen Arken** er en norsk stiftelse som hjelper barn i fire land, Bolivia, India, Sør-Afrika og Albania. I India ligger det 3 barnehjem, og et i Bolivia, et i Sør-Afrika og et i Albania.

Magne E. Meling er grunnlegger og var i mange år leder. Meling startet med humanitære hjelpesendinger til tidligere land i Øst-Europa, og stod i mange år i spissen for at hjelpen kom frem til flere barnehjem og kirker i Romania, Albania og Russland. I flere år gikk det inntil seks hjelpesendinger i året til disse landene, og mange tusen mennesker fikk hjelp.

I 1996 var Meling på en feriereise til Cochabamba, Bolivia, sammen med sin kone Helga. Det var møtet med barna på barnehjemmet El Arca de Jesus som førte til at Meling tok et økonomisk ansvar for barnehjemmet. Det var da 19 barn på hjemmet. Hjemmet var rikt på varme og samhold, men manglet i perioder mat og mange andre nødvendige ting.

I Norge ble det opprettet et fadderprogram for å sikre barnas framtid. I dag har Stiftelsen Arken 6 barnehjem, og arbeidet går godt takket være faddere og givere, hovedsakelig fra Norge.

Magne Melings datter, Jorunn Ljones, var i 12 år stiftelsens daglige leder. Hun ga ansvaret videre i 2017 til Hans-Olav Kapstad, som sammen med fire andre danner styret i Stiftelsen Arken. Barnehjemmet i Bolivia ligger i byen Cochabamba. I Sør-Afrika ligger barnehjemmet i bydelen KwaThemai Johannesburg. I Albania er barnehjemmet plassert i den lille landsbyen Laç på utsiden av hovedstaden Tirana. De 3 barnehjem i India er fordelt i byene Hyderabad, Visakhapatnam og Vijayawada.

Eksterne lenker
---------------

* Stiftelsenarken.no
Denne artikkelen omhandler fjellområdet.  For tettstedet, se Saariselkä (tettsted).

**Saariselkä** (nordsamisk: *Suoločielgi*) er et fjellområde i Finland. Området ligger i Enare, Sodankylä og Savukoski kommune i Lappland, nær grensen til Russland. Mesteparten av Saariselkä ligger innenfor Urho Kekkonen nasjonalpark. Helt nordvest i området ligger tettstedet Saariselkä, en populær turistdestinasjon.

Saariselkä er en del av vannskillet mellom Østersjøen og Barentshavet. Elvene på nordsiden av Saariselkä renner ut i Barentshavet via elva Tuloma, men de på sørsiden drenerer til Bottenviken via Kemi älv. Flere av toppene er over 600 meter høye. De høyeste fjellene er Sokosti (718 moh.), Ukselmapää (698 moh.) og Vuomapää (689 moh.).

Bergartene i fjellområdet, lapplandsgranulitt, ble dannet for cirka 1,9 milliarder år siden. Fjellene ble dannet for 30–50 millioner år siden gjennom forkastninger. Forkastningslinjene har blitt til elvedaler. Da innlandsisen smeltet bort for cirka 9 500 år siden etterlot den seg morener, grusåser, spylerenner og fjelldaler.

Referanser
----------

1. 1 2  «Naturen i Urho Kekkonens nationalpark». Forststyrelsen. Besøkt 2. september 2022.

Eksterne lenker
---------------

* (en) Saariselkä – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Uppslagsverket Finland **·** VIAF **·** GND **·** GeoNames
 |
**Triumph TR5** ble produsert i 13 måneder i 1968–9 av Triumph Motor Company i England.

TR5 lignet veldig på sin forgjenger TR4A. De største forandringene befant seg under karosseriet, og den største endringen var motoren. Motoren var en 2498cm³ rekkesekser med Lucas bensininnsprøytning som utviklet om lag 150hk. I USA ble det montert forgassere pga. strenge utslippskrav, og motoren utviklet da kun 104hk. Modellen for det amerikanske markedet het derfor TR250) Denne motoren satt også i etterfølgeren, TR6. Triumph påsto at toppfarten var 195km/t og at den akselererte 0–80km/t på 6,5 sekunder, men resultatene fra forskjellige tester varierte. Når bilen ble testet i bilblader oppnådde den følgende resultater:

|   | Sports Car WorldOktober 1968 | Cars & Car ConversionsSeptember 1968 | Motor4. mai 1968 |
| --- | --- | --- | --- |
| **0-80 km/h** | 6,2 s | 6,4 s | 6,3 s |
| **Toppfart** | 190 km/h | 180 km/h | 188 km/h |

På den tiden var innsprøytning svært uvanlig på landeveisbiler. Triumph annonserte bilen som "Den første britiske landeveisbilen med innsprøytning".

Bilen kunne akselerere 0–100km/t på kun 8,8 sekunder og hadde en toppfart på 195km/t.

Bilen hadde skivebremser foran, uavhengig fjæring bak og en firetrinns girkasse. Tilgjengelige alternativer var overdrive, eikefelger og targatak (på den tiden kjent som Surrey Top).

Bilen var identisk med TR250 bortsett fra noen få detaljer. TR250 akselererte 0–100 på 10,6 sekunder.

Jeremy Clarkson i BBC-programserien Top Gear hyllet bilen som "beste TR noensinne" og satte den som nr 74 på sin liste over de 100 beste bilene.

  

Kapasitet:

Bensintank: 51 liter
Girkasse: 1,13 liter
Beste akselerasjon:

30 to 50 mph: 7 s
40 to 60 mph: 7 s
60 to 80 mph: 8 s
Kvart mil med stående start: (0,25 miles eller 402m): 16,5s
**Jerusalem bro** er en gang- og sykkelvei over Akerselva i Oslo. Den stod ferdig i august 2011. Brua går fra sørsiden av Bjølsen Valsemølle (baksiden av Sagene brannstasjon) over til undergangen under Treschows gate.

Jerusalem bro er en 124 meter lang S-formet skråstagbru. Prosjektet ble i 1999 lansert som bydel Sagenes tusenårsprosjekt. Brua er en del av gang- og sykkelveinettet «Grønn rute», en 8 km lang gang- og sykkelrute som skal binde sammen turveiene fra Bestumkilen til Sinsenkrysset.

Navnet «Jerusalem» stammer fra et lokalt småbruk fra 1699 med samme navn. Småbruket lå der Lilleborg fabrikker senere ble reist.

Brua ble bygget av Skanska Norge AS, med Bymiljøetaten i Oslo kommune som byggherre.

Referanser
----------

1. ↑  «Jerusalem bru: gang- og sykkelbru». Samferdselsetaten i Oslo. 2. november 2010. Besøkt 27. juni 2011.
2. ↑  Nærinfo fra Oslo kommune, Samferdselsetaten: *Samferdselsetaten bygger Jerusalem bro*. Oslo desember 2010.

  


| * v
* d
* r
Broer i Oslo |
| --- |
| Over Akerselva | 
* Anker
* Beier
* Bentsebrua
* Bispebrua
* Grüner
* Gullhaug
* Hausmann
* Jerusalem
* Nybrua
* Sanner
* Vaterland
* Vøyen
* Aamodt bru

 | bro |
| Andre | 
* Akrobaten
* Bygdøylokket
* Geita
* Lja
* Lodal
* Nordenga
* Nylandsveien sør
* Ormsund
* Sagkrakken
* Ulvøy

 |

|  |  |
| --- | --- |
| Oppslagsverk/autoritetsdata | Oslo Byleksikon
 |

Portal: Oslo
***Myst*** er et grafisk eventyr-videospill designet og regissert av brødrene Robyn og Rand Miller. Det ble utviklet av Cyan (nå Cyan Worlds), et Spokane, Washington – baserte studio, og utgitt og distribuert i 1993, av Brøderbund. Brødrene Miller begynte å arbeide på Myst i 1991 og utga det for Macintosh-datamaskiner den 24. september 1993, noe som til da var utvikleren Cyans største prosjekt. Forskjellige utgaver av spillet har siden blitt relansert for Saturn, Microsoft Windows, Jaguar CD, 3DO, CD-i, PlayStation, AmigaOS, PSP, Nintendo DS, og iOS av utgivere Midway Games, SunSoft, og Mean Hamster Software.

I Myst settes spilleren inn i rollen som "The Stranger" (Den fremmede), som bruker en spesiell bok for å reise til øya Myst. Der bruker spilleren andre spesielle bøker skrevet av en håndverker og oppdagelsesreisende kalt Atrus for å reise til flere verdener kjent som "ages" (aldre). Ledetråder som finnes i hver av disse aldrene bidrar til å avsløre den bakenforliggende historien til spillets karakterer. Spillet har flere avslutninger, avhengig av hvilke beslutninger spilleren tar.

Etter utgivelsen ble Myst en suksess. Kritikere hyllet spillets evner til å la spilleren fordype seg i den fiktive verden. Spillet var lenge det bestselgende videospillet gjennom tidene før det ble slått av The Sims i 2002.

Myst sin suksess hjalp adopsjonen av det da gryende CD-ROM-formatet. Spillets suksess avlet fire direkte oppfølgende videospill samt flere spin-off-spill og -romaner.

Handling
--------

Spillet handler om en mann uten navn kalt Stranger som har blitt transportert til en verden kalt age i serien som heter *Age of Myst*. Spilleren må finne en manglende side til en bok som tilhører Atrus som er hans venn.

Under reisen på øya skjer det mye. I biblioteket finnes to bøker, en rød og en blå. Hvis man åpner dem vil man se to ødelagte levende bilder, hver med en mann i. Begge ber Stranger om å reise til to andre Ages fordi det ligger noen andre sider der. Når man samler arkene og setter dem i bøkene kan de snakke tydeligere og tydeligere til de kan fortelle at de har blitt fanget i Dn'i.

Referanser
----------

1. ↑  ; sitat: 発売日 1995年1月27日.
2. ↑  
The Sims overtakes Myst

Eksterne lenker
---------------

* (en) *Myst* på Steam Rediger på Wikidata

* (en) *Myst* på GOG.com Rediger på Wikidata

* (en) *Myst* hos MobyGames Rediger på Wikidata

* (en) *Myst* hos MobyGames Rediger på Wikidata

* (en) *Myst* på Internet Movie Database Rediger på Wikidata

* (en) *Myst* på Internet Movie Database Rediger på Wikidata

* (en) *Myst* på Internet Movie Database Rediger på Wikidata

* (en) *Myst* hos Giant Bomb Rediger på Wikidata

* (en) *Myst* hos Internet Game Database Rediger på Wikidata

* (en) *Myst* hos GameSpot Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** BNF **·** BNF (data)
 |

Portal: Videospill
Triumfbuen i Pyongyang.
**Triumfbuen** er et monument i Pyongyang i Nord-Korea, oppført i anledning av Kim Il-sungs 70-årsdag i 1982. Monumentet består av 25500 granittblokker, én for hver dag Kim hadde levd.
Inne i byggverket ligger en 27 meter høy bue.

Triumfbuen er reist ved foten av Moranhøyden, og er ment å hylle Kim Il-sungs rolle i kampen mot den japanske okkupasjonen. Byggverket er dekorert med bilder fra kampen mot Japan under okkupasjonen (1910-1945).

Monumentet er 60 meter høyt, eller tre meter høyere enn Triumfbuen i Paris, som tjener som forbilde og modell. Inne i byggverket finnes det flere rom, balustrader, utkikkspunkt og heiser. Blant inskripsjonene på buen er teksten til den revolusjonære hymnen «General Kim Il-sungs sang», samt året 1925 (året da nordkoreanske historiebøker sier at Kim startet geriljakrigen mot okkupantene) og 1945 (avslutningen på den andre verdenskrig som også avsluttet den japanske okkupasjonen). 

Triumfbuen i Pyongyang er alltid med på de guidete turene i byen.

Referanser
----------

1. ↑  McCormack, Gavan, *Target North Korea: Pushing North Korea to the Brink of Nuclear Catastrophe*, p. 59. Nation Books, 2004, ISBN 1560255579.

* *Korean Central News Agency of DPRK*. link Arkivert 1. mars 2005 hos Wayback Machine. – last accessed on 9. juni 2008.

Eksterne lenker
---------------

* Satellite image from Google Maps
* Triumph Arch Picture, Pyongyang

Portal: Korea
***Mysteriet Norge*** er et norsk underholdningsprogram med Haddy Njie som ble sendt på NRK-TV i 2011. Konseptet var å diskuterer ulike påstander om nordmenns særtrekk. Are Kalvø og italieneren Pellegrino Riccardi hadde faste innslag. I tillegg var det gjester i hvert program. Programmet gikk på fredagskvelder.

Premieren ble sett av 721 000.

Om programserien
----------------

Haddy Njie diskuterer i serien ulike påstander om nordmenns særtrekk med sine gjester i et studio på toppen av Holmenkollen. Det konkluderes ikke på noen som helst måte, men med utgangspunkt i seg selv prøver man i serien å se på noen fellestrekk for nordmenn – om de finnes. Innimellom bidrar ymse intervjuobjekter i tillegg til satirikeren Are Kalvø og norsk-italieneren Pellegrino Riccardi med forskjellige betraktninger og problemstillinger. Kalvø satte gjerne tema i en historisk sammenheng, mens Riccardi gav sitt syn på nordmenn sett opp mot tematikken i programmet.

Episodene
---------

| Episode | Dato | Tema | Gjester |
| --- | --- | --- | --- |
| **1** | 06.05.2011 | Luksus | Kristian Valen og Torgrim Eggen |
| **2** | 13.05.2011 | Folkeskikk | Hans Olav Brenner og Helén Vikstvedt |
| **3** | 20.05.2011 | Romantikk | Øystein Dolmen og Janne Formoe |
| **4** | 27.05.2011 | Norske hjem | Pernille Sørensen og Oddgeir Bruaset |
| **5** | 03.06.2011 | Norsk nakenhet | Hallvard Holmen og Marit Voldsæter |
| **6** | 10.06.2011 | Norske hemmeligheter | Jens Stoltenberg og Else Kåss Furuseth |
|

Referanser
----------

1. 1 2  «Mysteriet Norge / Innhold a-å - Online.no». *www.online.no*. Arkivert fra originalen 31. oktober 2016. Besøkt 31. oktober 2016.
2. ↑  «Holder Gullrekkka flytende». *kampanje.com*. 9.5.2011. Besøkt 31. oktober 2016.
**2,4-D** eller **2,4-diklorfenoksy-eddikesyre** er et kjemisk stoff, som brukes til ugressbekjempelse (herbicid). Det er et såkalt «hormonmiddel», som virker ved å forstyrre plantenes egne hormoner. Da enfrøbladete planter (gressarter, løk m.fl.) er betydelig mindre følsomme overfor stoffets skadevirkninger, har det især vært brukt i korndyrking mot tofrøbladete ugressarter.

Stoffet inngår – sammen med 2,4,5-T – i kjente og populære haveprodukter som f.eks. «Herbatox», som brukes med tilsvarende virkning i gressplener.

Stoffet kan ved høye konsentrasjoner gi skader på sentralnervesystemet. Det er klassifisert som giftig (Xn) og lokalirriterende (Xi). Der er vedtatt grenseverdier for 2,4-D i direktiv 2002/97/EF, og det høyeste tillatte innhold i drikkevann er 0,1μg/liter.

2,4-D var en del av den blanding, «Agent Orange», som ble brukt under Vietnamkrigen som avløvningsmiddel.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Nationalencyklopedin **·** GND **·** LCCN
 |
***Democrates burmeisteri*** er en bille som hører til gruppen hornbiller i familien skarabider (Scarabaeidae).

Utseende
--------

En middelsstor, (ca. 25 millimeter), blank hornbille, svart med rødbrune dekkvinger og mørkt brunlige bein. De mangler horn og ligner ikke mye på typiske hornbiller. Hodet er forholdsvis lite, kort og bredt, uten horn eller knøler. Pronotum er rundet, svært blankt, veldig fint punktert. Dekkvingene er jevnbrede, blanke. Undersiden er kledt med lange, rødlige hår, disse er også påfallende langs sidene og mellom pronotum og dekkvingene på oversiden. Beina er forholdsvis lange, leggene på frambeina med tre lange, skarpe tenner, på mellom- og bakbeina med tverrkjøler.

Utbredelse
----------

Arten er utbredt i Colombia og Ecuador.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Stammen Agaocephalini Burmeister, 1847
						* Slekten *Democrates* Burmeister, 1847
							+ *Democrates burmeisteri* Reiche, 1852

Eksterne lenker
---------------

* Nettside om arten
* (en) *Democrates burmeisteri* i Encyclopedia of Life Rediger på Wikidata

* (en) *Democrates burmeisteri* i Global Biodiversity Information Facility Rediger på Wikidata